**ЗАКОН**

**О ИЗМЈЕНАМА И ДОПУНАМА**

**ЗАКОНА О ИНВЕСТИЦИОНИМ ФОНДОВИМА**

Члан 1.

У Закону о инвестиционим фондовима („Службени гласник Републике Српске“, бр. 92/06 и 82/15) у члану 27в. у ставу 1. ријечи: „и представљају у правном промету“ замјењују се ријечима: „у обављању послова оснивања и управљања инвестиционим фондовима“.

У ставу 2. ријечи: „за укупан обим послова из дјелатности друштва“ замјењују се ријечима: „у пословима за рачун друштва, а који нису послови из става 1. овог члана“.

Члан 2.

У члану 29. послије става 6. додају се нови ст. 7, 8, 9. и 10. који гласе:

„(7) Изузетно од става 1. овог члана, захтјев за издавање дозволе за оснивање и управљање инвестиционим фондом може да поднесе и привредно друштво основано у правној форми акционарског друштва, које пружа финансијске услужне дјелатности, под условом да је посебним законом утврђено да то привредно друштво може обављати дјелатност оснивања и управљања инвестиционим фондовима.

(8) Уз захтјев из става 7. овог члана, подносилац захтјева, поред документације прописане у ставу 2. овог члана, прилаже и:

а) финансијске извјештаје и извјештаје ревизора за претходне три пословне године у којима је друштво пословало и

б) консолидоване финансијске извјештаје и извјештаје ревизора за претходне три пословне године у којима је друштво пословало, ако то друштво има обавезу састављања консолидованих финансијских извјештаја.

(9) Привредно друштво из става 7. овог члана дужно је да прибави дозволу за оснивање и управљање инвестиционим фондом прије уписа те дјелатности у регистар пословних субјеката.

(10) На привредно друштво из става 7. овог члана у обављању дјелатности оснивања и управљања инвестиционим фондом сходно се примјењују одредбе овог закона којима се уређује обављање дјелатности друштава за управљање.“

Члан 3.

У члану 47. у ставу 2. у тачки и) ријечи: „те да имовину фонда улаже у удјеле и акције других фондова којим управља“ замјењују се ријечима: „под условима различитим од тржишних услова или условима који један фонд стављају у повољнији положај у односу на други“.

У ставу 4. у тачки в) испред броја: „15“ додају се ријечи: „више од“, а тачка г) мијења се и гласи:

„г) више од 25% удјела појединог инвестиционог фонда,“.

У тачки д) испред броја: „15“ додају се ријечи: „више од“.

Послије става 7. додају се нови ст. 8. и 9. који гласе:

„(8) Друштво за управљање дужно је да интерним актом пропише услове и околности у којима је дозвољено вршење трансакција из става 2. тачка и) овог члана, те да осигура да се трансакције врше под условима који нису различити од тржишних услова или услова који један фонд стављају у повољнији положај у односу на други фонд.

(9) Имовина инвестиционог фонда није власништво друштва за управљање, не улази у његову имовину, нити у ликвидациону или стечајну масу и не може се користити за измирење потраживања повјерилаца друштва за управљање.“

Досадашњи став 8. постаје став 10.

Члан 4.

У члану 67. у ставу 1. формула:

„Укупна накнада за управљање + укупни износ свих

осталих трошкова из члана 66. овог закона, осим

трошкова из става 1. т. ј) и л) тог члана

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ · 100“

Пондерисана просјечна годишња тржишна

вриједност акција фонда

мијења се и гласи:

„Укупна накнада за управљање + укупни износ свих

осталих трошкова из члана 66. овог закона, осим

трошкова из става 1. т. г) и ј) тог члана

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ · 100“.

Пондерисана просјечна годишња тржишна

вриједност акција фонда

Члан 5.

У називу одјељка: „2.3. Трошкови отвореног инвестиционог фонда са јавном понудом“ послије ријечи: „понудом“ додају се ријечи: „и трошкови власника удјела у отвореном инвестиционом фонду“.

Члан 6.

Члан 94. мијења се и гласи:

„(1) Из имовине отвореног инвестиционог фонда са јавном понудом могу се директно плаћати сљедећи трошкови:

а) накнада друштву за управљање,

б) накнада и трошкови који се плаћају банци депозитару,

в) трошкови и провизије у вези са стицањем или продајом имовине,

г) трошкови вођења регистра удјела, уколико регистар не води друштво за управљање,

д) трошкови исплате добити отвореног инвестиционог фонда,

ђ) трошкови годишње ревизије финансијских извјештаја отвореног инвестиционог фонда са јавном понудом,

е) накнаде које се плаћају Комисији у вези са издавањем одобрења фонду,

ж) порези које је фонд дужан да плати на своју имовину или добит,

з) трошкови објављивања измјена проспекта и других прописаних обавјештења,

и) трошкови платног промета,

ј) остале накнаде које фонд плаћа у складу са овим или другим законом.

(2) Накнада за управљање из става 1. тачка а) овог члана обрачунава се дневно на основу нето вриједности фонда, према сљедећој формули:

Исказана годишња накнада за управљање ·

(3) Ниједан трошак пословања друштва за управљање, као ни било која услуга коју оно пружа отвореном инвестиционом фонду са јавном понудом, не може се наплаћивати фонду изван оквира накнаде из става 2. овог члана.

(4) Није дозвољено наплаћивати накнаду у вези са приносом фонда.

(5) Плаћање свих накнада контролише депозитар отвореног инвестиционог фонда.“

Члан 7.

Члан 95. мијења се и гласи:

„(1) Накнаде које плаћају власници удјела у отвореном инвестиционом фонду са јавном понудом ограничене су на улазну и излазну накнаду.

(2) Улазна накнада се додаје износу нето вриједности имовине фонда по удјелу у тренутку куповине удјела, док се излазна накнада одбија од нето вриједности имовине фонда по удјелу у тренутку откупа удјела отвореног инвестиционог фонда.

(3) Изузетно од става 1. овог члана, трошкови који се могу наплаћивати на терет власника удјела су трошкови издавања потврда о стању удјела, те трошкови израде, штампања и поштарине у вези са полугодишњим и годишњим извјештајима власницима удјела, уколико их они буду захтијевали.“

Члан 8.

У члану 97. у ставу 1. формула:

„Укупна накнада за управљање + укупни износ свих

осталих трошкова из члана 95. овог закона, осим

трошкова из става 1. т. б), е) и з) тог члана

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ · 100“

Просјечна годишња нето вриједност имовине

мијења се и гласи:

„Укупна накнада за управљање + укупни износ свих

осталих трошкова из члана 94. овог закона, осим · 100“.

трошкова из става 1. т. в) и ж) тог члана

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Просјечна годишња нето вриједност имовине

Члан 9.

У члану 101. у ставу 1. у тачки к) у подтачки 3) испред брoja: „10“ додају се ријечи: „више од“.

У подтачки 4) испред брoja: „25“ додају се ријечи: „више од“.

У подтачки 5) испред брoja: „10“ додају се ријечи: „више од“.

У ставу 4. ријечи: „друштва за управљање“ замјењују се ријечју: „емитента“.

Члан 10.

У члану 106. на почетку става додаје се број један у обостраној загради, а ријечи: „у најмање једном дневном листу који је доступан на цијелој територији Републике Српске“ замјењују се ријечима: „на својој интернет страници и интернет страници берзе или другог уређеног јавног тржишта, те да обезбиједи доступност проспекта за све вријеме важења проспекта, а најмање десет година од дана његовог објављивања“.

Послије става 1. додаје се нови став 2. који гласи:

„(2) Друштво за управљање дужно је да обавјештење о начину на који је проспект стављен на располагање јавности објави у најмање једном дневном листу који је доступан на цијелој територији Републике Српске.“

Члан 11.

У члану 153. у ставу 9. запета и ријеч: „некретнина“ бришу се, а ријеч: „трговачким“ замјењује се ријечју: „привредним“.

Члан 12.

У члану 159. у ставу 5. ријечи: „посљедњи“ и „периода“ бришу се.

У ставу 6. ријечи: „завршетка периода у којем се примају захтјеви“ замјењују се ријечима: „у којем је примљен захтјев“.

Члан 13.

Прије члана 181. у називу одјељка: 2. Припајање и ликвидација отвореног инвестиционог фонда, ријеч: „Припајање“ замјењује се ријечју: „Спајање“.

Члан 14.

У члану 181. послије става 6. додаје се нови став 7. који гласи:

„(7) Друштво за управљање може донијети одлуку о престанку рада отвореног инвестиционог фонда и о добровољној ликвидацији, а у случају немогућности испуњења обавеза исплате удјела по захтјеву власника удјела, друштво за управљање дужно је да донесе одлуку о ликвидацији отвореног инвестиционог фонда.“

Досадашњи ст. 7, 8, 9, 10. и 11. постају ст. 8, 9, 10, 11. и 12.

Члан 15.

У члану 232. у ставу 1. тачка њ) мијења се и гласи:

„њ) наплаћује накнаде власницима удјела у отвореном инвестиционом фонду супротно прописаним одредбама (члан 95),“.

Члан 16.

У члану 243д. у ставу 15. ријечи: „од дана добијања рјешења из става 8. овог члана“ бришу се.

У ставу 17. послије ријечи: „годишње“ додају се запета и ријечи: „по цијени на посљедњи дан периода у којем је примљен захтјев за откуп“.

Члан 17.

Послије члана 244а. додају се нови чл. 244б. и 244в. који гласе:

„Члан 244б.

(1) Комисија ће ускладити постојеће подзаконске прописе у року од 60 дана од дана ступања на снагу овог закона.

(2) До доношења прописа из става 1. овог члана примјењују се подзаконски прописи који су важили на дан ступања на снагу овог закона, а који са њим нису у супротности.

Члан 244в.

Друштва за управљање дужна су да ускладе своје пословање са одредбама овог закона у року од 90 дана од дана његовог ступања на снагу.“

Члан 18.

Овај закон ступа на снагу осмог дана од дана објављивања у „Службеном гласнику Републике Српске“.

Број: 02/1-021-1054/19 ПРЕДСЈЕДНИК

Датум:24. октобар 2019. године НАРОДНЕ СКУПШТИНЕ

Недељко Чубриловић